DEMCO รายได้พุ่ง-รายจ่ายลด หนุนปี 60 พลิกกำไร 65.59 ลบ.
DEMCO รายได้พุ่ง-รายจ่ายลด หนุนปี 60 พลิกกำไร 65.59 ลบ. จากปีก่อนขาดทุน 160.77 ลบ.
28 ก.พ. 2561

บริษัท เด็มโก้ จำกัด (มหาชน) หรือ DEMCO รายงานผลการดำเนินงานปี 60 สิ้นสุดวันที่ 31 ธ.ค.60 (รวมบริษัทย่อย) ดังนี้

ทั้งนี้ ผลการดำเนินงานประจำปี 60 พลิกกำไร เนื่องจากรายได้จากการขายเพิ่มขึ้นจำนวน 200.56 ล้านบาท หรือ 40.14% จากรายได้จากการขายในปี 59 จำนวน 499.68 ล้านบาท รายได้จากงานขายในปี 60 จำนวน 700.24 ล้านบาท รายได้เพิ่มขึ้นจากการขายเสาโครงเหล็กเพื่อใช้ในการก่อสร้างสายส่งไฟฟ้าแรงสูงของการไฟฟ้าฝ่ายผลิต และการไฟฟ้าส่วนภูมิภาค และเสาสื่อสาร
อีกทั้งกำไรขั้นต้นรวมสำหรับปี 60 เท่ากับ 553.42 ล้านบาท เพิ่มขึ้น 10.14% จาก 502.49 ล้านบาท ในปี 59 สำหรับอัตรากำไรขั้นต้นรวมเพิ่มขึ้นจาก 6.76% เป็น 12.35%
ขณะที่ค่าใช้จ่ายขายและบริหารในปี 60 เป็นจำนวน 487.02 ล้านบาท ลดลงจำนวน 329.16 ล้านบาท เมื่อเทียบกับค่าใช้จ่ายขายและบริหารจำนวน 816.18 ล้านบาท ในปี 59 หรือคิดเป็น 40.33%